Document ID: 31978R3181

ΚΑΝΟΝΙΣΜΟΣ (ΕΟΚ) αριθ. 3181/78 ΤΟΥ ΣΥΜΒΟΥΛΙΟΥ της 18ης Δεκεμβρίου 1978 περί του ευρωπαϊκού νομισματικού συστήματος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,
την πρόταση της Επιτροπής,
τη γνώμη της Συνελεύσεως(1),
τη γνώμη της Κοινωνικής και Οικονομικής Επιτροπής(2),
Εκτιμώντας:
ότι το Ευρωπαϊκό Συμβούλιο, το οποίο συνήλθε στις Βρυξέλλες, εξέδωσε την 5η Δεκεμβρίου 1978 ψήφισμα στο οποίο διατυπώνονται οι διατάξεις για τη δημιουργία του Ευρωπαϊκού Νομισματικού Συστήματος την 1η Ιανουαρίου 1979-
ότι στο πλαίσιο αυτό και εντός δύο ετών από την έναρξη λειτουργίας του συστήματος, οι υφιστάμενοι θεσμοί και διευθετήσεις θα συγχωνευθούν σε ένα Ευρωπαϊκό Νομισματικό Ταμείο- ότι εν τω μεταξύ πρέπει ανατεθεί στο Ταμείο Νομισματικής Συνεργασίας, το οποίο ιδρύθη από τον κανονισμό (ΕΟΚ) αριθ. 907/73(3), η διαχείριση στην αρχική της φάση του νέου νομισματικού συστήματος-
ότι με τον κανονισμό (ΕΟΚ) αριθ 3180/78(4), το Συμβούλιο υιοθέτησε την ΕΝΜ ως μονάδα υπολογισμού χρησιμοποιουμένη από το Ευρωπαϊκό Ταμείο Νομισματικής Συνεργασίας-
ότι για να αρχίσει να λειτουργεί στο σύστημα, είναι αναγκαίο να προβλεφθεί αμέσως η δημιουργία ΕΝΜ έναντι της τοποθετήσεως στο ταμείο αυτό μέρους των αποθεμάτων των Κεντρικών Τραπεζών και η χρησιμοποίηση των ΕΝΜ για τον διακανονισμό των πράξεων οι οποίες γίνονται στο πλαίσιο του συστήματος-
ότι στο πλαίσιο αυτό η εισαγωγή της ΕΝΜ στις πράξεις του Ευρωπαϊκού Ταμείου Νομισματικής Συνεργασίας και η χρησιμοποίησή του ως μέσου διακανονισμού είναι αναγκαίες για την πραγματοποίηση των σκοπών της Κοινότητος, ειδικά για την προοδευτική προσέγγιση των οικονομικών πολιτικών των Κρατών μελών και για καλή λειτουργία της κοινής αγοράς, καθώς και για την πραγματοποίηση της νομισματικής και οικονομικής ενώσεως- ότι οι εξουσίες δράσεως που απαιτούνται για τη δημιουργία αυτού του συστήματος δεν προεβλέφθησαν από τη συνθήκη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το Ευρωπαϊκό Ταμείο Νομισματικής Συνεργασίας εξουσιοδοτείται να δέχεται καταθέσεις νομισματικών αποθεμάτων των νομισματικών αρχών των Κρατών μελών και να εκδίδει ΕΝΜ έναντι των καταθέσεων αυτών.
Άρθρο 2
Το Ταμείο και οι νομισματικές αρχές των Κρατών μελών εξουσιοδοτούνται να χρησιμοποιούν τις ΕΝΜ ως μέσο διακανονισμού και για τις πράξεις μεταξύ των αρχών αυτών και του Ταμείου.
Άρθρο 3
Το Διοικητικό Συμβούλιο του Ταμείου θα λάβει τα αναγκαία διοικητικά μέτρα για την εφαρμογή των άρθρων 1 και 2.
Άρθρο 4
Ο κανονισμός αυτός αρχίζει να ισχύει την 1η Ιανουαρίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Δεκεμβρίου 1978.

Labels: 2
4